TEV-DEMî bi eşkerayîyêke venga kurdan û şaranê Iraq û Sûrîye da ke bibê yew û dewleta tirke ya îşxalkere welatanê xo ra vejê.
Eşkerayîya TEV-DEMî wina ya: ''Dewleta tirke ya faşîste bi se serran o ke kurd, tirk, armen, sûryan, asûr û keldanîyan qir kena. La hêzê mîyanneteweyî vera Tirkîya bêveng ê.
Dewleta tirke ya îşxalkere bi mengan o hêrişê Başûrê Kurdîstanî kena. Dewleta tirke ya ke Heftanîn de vera gelîyan bin kewta, pê propaganda bêçaretîya xo nimnena.
Ne hukmatê Başûrî ne zî hukmatê Iraqî vera hêrişanê dewleta tirke nêvejîyenê. Hukmatê Herême hêrişanê dewleta tirke meşrû mojneno. Hukmatê AKPyî Efrînî ra heta Kerkûkî wazena erdê kurdan îşxal bikero.
Ma eşkenê bi yewîya şaran dewleta tirke Sûrîye û Iraqî ra bi temamî vejê. Xoverdayîşê Herêmanê Pawitişê Medya teqez do nê hêrişan bin bikerê. Ma venga pêro hêzanê azadan danê ke seba azadî û demokrasî xo ver bidê. Ganî hêzê Vakur, Başûr, Rojawan û Rojhelatî vera faşîzmê Erdoganî yew bibê.''
